Diari Oficial de la Generalitat Valenciana


Sumari del DOGV 8619, del 23-08-2019 (2019/8255)

RESOLUCIÓ d'1 d'agost de 2019, de la directora general de Comerç, Artesania i Consum, per la qual s'amplia el crèdit disponible per a atendre determinades subvencions convocades mitjançant la Resolució de 17 de desembre de 2018, del director general de Comerç i Consum, de la Conselleria d'Economia Sostenible, Sectors Productius, Comerç i Treball, per la qual s'efectua la convocatòria anticipada per a l'exercici 2019 de les ajudes en matèria de comerç, consum i artesania.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8619

Data del DOGV
:   23-08-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/8255


Data del document
:   01-08-2019

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ d'1 d'agost de 2019, de la directora general de Comerç, Artesania i Consum, per la qual s'amplia el crèdit disponible per a atendre determinades subvencions convocades mitjançant la Resolució de 17 de desembre de 2018, del director general de Comerç i Consum, de la Conselleria d'Economia Sostenible, Sectors Productius, Comerç i Treball, per la qual s'efectua la convocatòria anticipada per a l'exercici 2019 de les ajudes en matèria de comerç, consum i artesania. [2019/8255]  
Amb data 28 de desembre de 2018, es va publicar en el DOGV núm. 8453 la Resolució de 17 de desembre de 2018, del director general de Comerç i Consum, per la qual s'efectua la convocatòria anticipada per a l'exercici 2019 de les ajudes en matèria de comerç, consum i artesania, regulades en l'Ordre 22/2018, de 22 de novembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores per a la concessió de subvencions en matèria de comerç, consum i artesania.  
De conformitat amb el que estableix l'article 56.2 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, en la resolució esmentada de convocatòria es va incorporar la previsió que, en el cas que el crèdit pressupostari que resultara aprovat en la Llei de pressupostos de la Generalitat per a 2019 fora superior a les quanties màximes estimades que consten en el punt segon de la resolució de convocatòria, la Direcció General de Comerç, Artesania i Consum podrà, després de la tramitació prèvia del corresponent expedient de despesa i de la publicació dels crèdits addicionals disponibles i sense necessitat de realitzar una nova convocatòria, aplicar els crèdits addicionals disponibles a la concessió de les subvencions a què es refereix la convocatòria anticipada.  
Mitjançant la Llei 28/2018, de 28 de desembre, de pressupostos de la Generalitat per a l'exercici 2019, s'ha assignat un import global màxim de huit milions cent setze mil euros (8.116.000,00 ?), tots ells fons propis de la Generalitat, no condicionats, destinats al programa 761.10, Ordenació i promoció comercial, i al programa 443.10, Protecció consumidors i qualitat de béns i serveis, de la Conselleria d'Economia Sostenible, Sectors Productius, Comerç i Treball.  
  
Sobre les consignacions pressupostàries indicades s'han efectuat reserves per a finançar la convocatòria de subvencions, tant per la Resolució de 17 de desembre de 2018, del director general de Comerç i Consum, per la qual s'efectua la convocatòria anticipada per a l'exercici 2019 de les ajudes en matèria de comerç, consum i artesania, per un import de quatre milions setanta-huit mil euros (4.078.000,00 ?), com les obligacions degudament adquirides a les quals fa referència l'article 39.5 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, per un import de huit-cents trenta-quatre mil nou-cents vint-i-dos euros amb setanta-set cèntims (834.922,77 ?), a més d'efectuar una reserva de crèdit per a atendre possibles recursos per un import de setanta mil euros (70.000 ?), i la tramitació d'una modificació de minoració de crèdit per un import de cinquanta mil euros (50.000,00 ?), per mitjà de l'Acord de 26 d'abril de 2019, del Consell (expedient 11.004/19-047).  
  
En data 31 de juliol de 2019, es publicà la Resolució del 17 de juliol de 2019, del director general de Comerç, Artesania i Consum, per la qual s'amplia i es redistribueix el crèdit disponible per atendre determinades subvencions convocades mitjançant la Resolució de 17 de desembre de 2018, del director general de Comerç i Consum, de la Conselleria d'Economia Sostenible, Sectors Productius, Comerç i Treball, per la qual s'efectua la convocatòria anticipada per a l'exercici 2019 de les ajudes en matèria de comerç, consum i artesania.  
Que la Llei 28/2018, de 28 de desembre, de Pressupostos de la Generalitat per a l'exercici 2019, assigna a la Direcció General de Comerç i Consum, dins del programa 443.10, Protecció consumidors i qualitat de béns i serveis, de la Conselleria d'Economia Sostenible, Sectors Productius, Comerç i Treball, a la línia S0126, «Suport a federacions i associacions de persones consumidores, empresàries i/o professionals corporacions de dret públic, així com a afectats per fraus d'ampli espectre, especialment de l'àmbit sanitari, com iDental», un import de 570.000 euros. Es van publicar inicialment 360.000 euros, que posteriorment van ser incrementats en 160.000 euros addicionals, per l'esmentada Resolució del 17 de juliol de 2019 (publicada el 31.07.2019), que sumen un total de 520.000 euros.  
Detectada una errada material en la Resolució esmentada de 17 de juliol de 2019, es proposa afegir 50.000 euros addicionals a la línia S0126, amb la finalitat de completar la quantitat màxima assignada a l'esmentada línia S0126 en la Llei 28/2018, de 28 de desembre, de Pressupostos de la Generalitat per a l'exercici 2019.  
Per tot això, vistes les esmentades disponibilitats addicionals, fent ús de les facultats que confereixen al conseller o consellera competent l'article 28 de la Llei 5/1983, del Consell, i l'article 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en relació amb l'article 107 del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, i el Decret 104/2017, de 21 de juliol, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball (DOGV 8113, 25.08.2017).  
  
Vista la disposició final primera de l'Ordre 22/2018, de 22 de novembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores per a la concessió de subvencions en matèria de comerç, consum i artesania, que recull la delegació expressa en la persona titular de la direcció general de Comerç i Consum per a poder ampliar els imports globals màxims.  
  
Vistes les esmentades disponibilitats addicionals, en relació amb l'apartat segon de la Resolució de 17 de desembre de 2018, i la disposició final primera de l'Ordre 22/2018, de 22 de novembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores per a la concessió de subvencions en matèria de comerç, consum i artesania.  
  
Atés el que estableix l'article 56 del Reglament de la Llei 38/2003, de 17 de novembre, general de subvencions, aprovat pel Reial decret 887/2006, de 21 de juliol, resolc:  
  
Primer. Ampliació de crèdits  
Efectuar per a l'any 2019 una ampliació de l'import global màxim destinat al finançament de les subvencions en matèria de comerç, consum i artesania establides en les bases reguladores aprovades per l'Ordre 22/2018, de 22 de novembre, i aplicar a la concessió de les ajudes indicades crèdits del pressupost de la Generalitat, a càrrec de fons propis no condicionats, sense necessitat d'una nova convocatòria i sense que, per tant, implique l'obertura d'un termini per a presentar noves sol·licituds ni l'inici d'un nou còmput de termini per a resoldre, ni modificació del termini de justificació, amb el desglossament següent:  
  
Capítol IV  
- Línia S0126, ajudes del títol II de les bases reguladores, capítol V, per un import de 50.000,00 - (expedient tipus: COASOC).  
  
Segon. Publicació  
Ordenar la publicació d'aquesta resolució en el Diari Oficial de la Generalitat Valenciana.  
  
Tercer  
Contra aquesta resolució, que esgota la via administrativa, podrà interposar-se un recurs de reposició davant del conseller d'Economia Sostenible, Sectors Productius, Comerç i Treball, en el termini d'un mes a comptar des de l'endemà del dia de la publicació, de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament un recurs contenciós administratiu, en el termini de dos mesos comptats des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveuen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que es puga interposar qualsevol altre recurs dels previstos en la legislació vigent.  
  
  
València, 1 d'agost de 2019.- La directora general de Comerç, Artesania i Consum: Rosa Ana Seguí Sanmateu.